סושמה סוואראג'

סוּשׁמה סוואראג' (בהינדי: सुषमा स्वराज, באנגלית: Sushma Swaraj;‏ 14 בפברואר 1952 – 6 באוגוסט 2019) הייתה פוליטיקאית הודית, עורכת דין בבית המשפט העליון, ושרת החוץ של הודו בממשלת מודי הראשונה. סוואראג' הייתה בין ראשי מפלגת העם ההודית והאישה השנייה שהייתה שרת החוץ של הודו, אחרי אינדירה גנדי. היא נבחרה שבע פעמים לפרלמנט, ושלוש פעמים לאספה מחוקקת של מדינה הודית. בגיל 25 בשנת 1977, הייתה הצעירה ביותר לאייש תפקיד שר בקבינט בהריאנה. היא גם שימשה כראש השרים החמישי של דלהי לתקופה קצרה ב-1998. סוואראג' נפטרה בעקבות התקף לב בליל 6 באוגוסט 2019. לאחר מותה, בשנת 2020, היא זכתה בפרס השני בגובהו בהודו בתחום יחסי הציבור. סושמה סוואראג' נכנסה לתפקיד שרת החוץ של הודו ב-28 במאי 2014. היא נאמה בעצרת הכללית ה-73 של האו"ם ב-2018 ושימשה כשרת החוץ ההודית תחת ראש הממשלה נרנדרה מודי ממאי 2014 עד מאי 2019. היא הייתה אחראית ליישום מדיניות החוץ של נרנדרה מודי והייתה האישה השנייה שכיהנה בתפקיד זה אחרי אינדירה גנדי. סוואראג' זכתה לביקורת חריפה כאשר דחקה בראש הממשלה מודי להכריז על הבהגווד גיטא כספר הלאומי של הודו. כשרה לענייני חוץ היא מילאה תפקיד מרכזי בהחזרת גיטה, נערה הודית בת ה-23 לקויית השמיעה והדיבור, שנלכדה בפקיסטן במשך 15 שנים. בשנת 1977 הפכה סוואראג' לשרת הקבינט הצעירה ביותר בממשלת הריאנה, בגיל 25. בשנת 1979 הפכה לנשיאת מפלגת ג'נאטה בממשלת הריאנה וזאת בגיל 27 בלבד. סושמה סוואראג' הייתה האישה הראשונה ששימשה כדוברת של מפלגה פוליטית לאומית בהודו, ואף האישה הראשונה ששימשה כשרה ראשית, מזכירה כללית, שרת הקבינט של האיחוד ומנהיגת האופוזיציה. סושמה סוואראג' התמודדה ב-11 מערכות בחירות בארבעה מדינות. בפברואר 2016, במהלך ועידת הרומה הבינלאומית, סושהמה סוואראג' הצהירה כשרת החוץ ההודית שאנשי קהילת רומה הם הילדים של הודו. הוועידה הסתיימה בהמלצה לממשלת הודו להכיר בקהילת הרומה הפרוסה על פני 30 מדינות כחלק מהפזורה ההודית[דרושה הבהרה]. ב-19 בפברואר 2019 קיבלה סוואראג' את פרס הצלב הגדול של מסדר המופת האזרחי מאת ממשלת ספרד, כהכרה בתמיכתה של הודו בפינוי אזרחיה מנפאל במהלך רעידת האדמה ב-2015. ב-13 ביולי 1975 נישאה סושמה שארמה (שם נעוריה) לסוואראג' קאושאל, עורך דין בבית המשפט העליון של הודו. הם נפגשו במהלך פעילות אקטיביסטית משותפת להגנתו של המנהיג הסוציאליסטי ג'ורג' פרננדס. קאושאל שימש גם כמושל מיזוראם בין השנים 1990 ל-1993 וכחבר פרלמנט בין השנים 1998 ל-2004. לבני הזוג יש בת בשם בנסורי. ב-10 בדצמבר 2016 עברה סושמה סוואראג' השתלת כליה מתורם אנונימי. ב-6 באוגוסט 2019, בגיל 67, נפטרה סוואראג' כתוצאה מדום לב, לאחר שהוחשה לבית החולים בעקבות התקף לב. מדיה וקבצים בנושא סושמה סוואראג' בוויקישיתוף סושמה סוואראג', ברשת החברתית אקס (טוויטר) יואב קרני ניו דלהי, ‏לא עוד פילגש, "אשה חוקית", באתר גלובס, 4 ביוני 2015 פגישת סושמה סוואראג' עם רוה"מ בנימין נתניהו ברשת החברתית פייסבוק סושמה סוואראג', באתר אנציקלופדיה בריטניקה (באנגלית) Sushma Swaraj. India Today. Retrieved 28 May 2016. "At a glance: Sushma Swaraj, from India's 'youngest minister' to 'aspiring PM'". India TV. 15 ביוני 2013. נבדק ב-6 באוגוסט 2013. {{cite news}}: (עזרה) "Sushma Swaraj | Arun Jaitley: Arun Jaitley, Sushma Swaraj, George Fernandes given Padma Vibhushan posthumously. Here's full list of Padma award recipients". The Economic Times. נבדק ב-2022-04-11. No offence to Bhagvad Gita, but we already have a national testament-India News, Firstpost, Firstpost, ‏2014-12-11 (באנגלית) India working to bring back Gita from Pakistan, locate her family: Sushma Swaraj | India News, Zee News, ‏2015-08-08 (באנגלית) "Sushma Swaraj first woman to get External Affairs portfolio". The Economic Times. נבדק ב-2022-04-11. ANI (2019-02-19). "Swaraj accepts Spain's top civic award during visit". Business Standard India. נבדק ב-2022-04-11. Nithya Nair, Sushma Swaraj birthday special: Top 8 interesting facts about the External Affairs Minister of India | India.com, www.india.com (באנגלית) Awww: Sushma Swaraj's pic with her husband outside Parliament is too adorable!, DNA India (באנגלית) Foreign Minister Sushma Swaraj Undergoes Kidney Transplant At AIIMS Hospital In Delhi, NDTV.com "Sushma Swaraj death: Former External Affairs Minister Sushma Swaraj passes away". The Economic Times. נבדק ב-2022-04-11.